Kawża C‑529/11

Olaitan Ajoke Alarape

u

Olukayode Azeez Tijani

vs

Secretary of State for the Home Department

[talba għal deċiżjoni preliminari mressqa mill-Upper Tribunal (Immigration and Asylum Chamber) London]

“Moviment liberu tal-persuni — Regolament (KEE) Nru 1612/68 — Artikolu 12 — Konjuġi ddivorzjata ta’ ċittadin ta’ Stat Membru li ħadem fi Stat Membru ieħor — Wild maġġorenni li jkompli l-istudji tiegħu fl-Istat Membru ospitanti — Dritt ta’ residenza għall-ġenitur li huwa ċittadin ta’ Stat terz — Direttiva 2004/38/KE — Artikoli 16 sa 18 — Dritt ta’ residenza permanenti tal-membri tal-familja ta’ ċittadin tal-Unjoni li ma għandhomx in-nazzjonalità ta’ Stat Membru — Residenza legali — Residenza bbażata fuq l-imsemmi Artikolu 12”

Sommarju — Sentenza tal-Qorti tal-Ġustizzja (It-Tieni Awla) tat-8 ta’ Mejju 2013

Moviment liberu tal-persuni – Ħaddiema – Dritt ta’ residenza tal-membri tal-familja – Dritt ta’ aċċess għat-tagħlim mogħti minn Stat ospitanti tal-ulied ta’ ħaddiem u dritt ta’ residenza korrelattiv – Għeluq tal-età maġġorenni tal-wild – Assenza ta’ effett – Divorzju tal-ġenituri jew telf tal-kwalità ta’ ħaddiem migrant tal-ġenitur waħdu li huwa ċittadin tal-Unjoni – Assenza ta’ effett (Regolament tal-Kunsill Nru 1612/68, kif emendat bid-Direttiva 2004/38, Artikolu 12) Moviment liberu tal-persuni – Ħaddiema – Dritt ta’ residenza tal-membri tal-familja – Dritt tal-ġenitur ta’ wild li sar maġġorenni u li aċċeda għat-tagħlim li jkompli jibbenefika minn dritt idderivat ta’ residenza fl-Istat Membru ospitanti – Ammissibbiltà f’każ ta’ neċessità għall-wild tal-preżenza u tal-kura tal-ġenitur – Evalwazzjoni mill-qorti nazzjonali (Regolament tal-Kunsill Nru 1612/68, kif emendat bid-Direttiva 2004/38, Artikolu 12) Moviment liberu tal-persuni – Ħaddiema – Dritt ta’ residenza tal-membri tal-familja – Membru tal-familja li ma għandux in-nazzjonalità ta’ Stat Membru – Teħid inkunsiderazzjoni ta’ perijodi ta’ residenza bbażat unikament fuq l-Artikolu 12 tar-Regolament Nru 1612/68 mingħajr ma jiġu ssodisfatti l-obbligi stabbiliti mid-Direttiva 2004/38 – Inammissibbiltà (Regolament tal-Kunsill Nru 1612/68, Artikolu 12; Direttiva 2004/38 tal-Parlament Ewropew u tal-Kunsill 2004/38, Artikolu 7(1) u (2))

Ara t-test tad-deċiżjoni. (ara l-punti 24-27) Il-ġenitur ta’ wild li laħaq l-età ta’ maġġorenni u li kellu aċċess għat-tagħlim abbażi tal-Artikolu 12 tar-Regolament Nru 1612/68, dwar il-libertà tal-moviment għall-ħaddiema fi ħdan il-Komunità, kif emendat bid-Direttiva 2004/38, jista’ jkompli jibbenefika minn dritt idderivat ta’ residenza skont dan l-istess artikolu jekk il-preżenza u l-kura tiegħu jibqgħu neċessarji għal dan il-wild sabiex ikun jista’ jkompli u jtemm l-istudji tiegħu, li għandu jiġi evalwat mill-qorti tar-rinviju billi jittieħdu inkunsiderazzjoni ċ-ċirkustanzi kollha tal-kawża li titressaq quddiemha. (ara l-punti 28, 31 u d-dispożittiv 1) Il-perijodi ta’ residenza fi Stat Membru ospitanti, imwettqa minn membri tal-familja ta’ ċittadin tal-Unjoni li ma għandhomx in-nazzjonalità ta’ Stat Membru abbażi biss tal-Artikolu 12 tar-Regolament Nru 1612/68, dwar il-libertà tal-moviment għall-ħaddiema fi ħdan il-Komunità, kif emendat bid-Direttiva 2004/38, u mingħajr ma jkunu ssodisfatti l-kundizzjonijiet previsti sabiex jittieħed benefiċċju minn dritt ta’ residenza skont din id-direttiva, ma jistgħux jittieħdu inkunsiderazzjoni għall-finijiet tal-kisba minn dawn il-membri tal-familja tad-dritt ta’ residenza permanenti fis-sens ta’ din id-direttiva. Fil-fatt, il-kisba tad-dritt ta’ residenza permanenti tal-membri tal-familja taċ-ċittadin tal-Unjoni li ma għandhomx in-nazzjonalità ta’ Stat Membru tiddependi fi kwalunkwe każ mill-fatt li, minn naħa, dan iċ-ċittadin jissodisfa huwa stess il-kundizzjonijiet stabbiliti fl-Artikolu 16(1) ta’ din id-direttiva, fejn skont dawn hija neċessarja residenza legali fit-territorju tal-Istat Membru ospitanti matul perijodu kontinwu ta’ ħames snin u li, min-naħa l-oħra, dawn il-membri kienu rrisjedew miegħu matul il-perijodu kkonċernat. F’dan ir-rigward, għal dak li jikkonċerna, fl-ewwel lok, il-kundizzjonijiet li għandu jissodisfa ċ-ċittadin tal-Unjoni, il-kunċett ta’ residenza legali għandu jfisser residenza konformi mal-kundizzjonijiet previsti taħt din l-istess direttiva, b’mod partikolari dawk inklużi fl-Artikolu 7(1) tagħha. Konsegwentement, residenza konformi mad-dritt ta’ Stat Membru, iżda li ma tissodisfax il-kundizzjonijiet imsemmija f’dan l-Artikolu 7(1), ma tistax titqies bħala residenza legali fis-sens ta’ dan l-Artikolu 16(1) tad-Direttiva 2004/38. Fir-rigward, fit-tieni lok, tal-kisba tad-dritt ta’ residenza permanenti mill-membri tal-familja taċ-ċittadin tal-Unjoni li ma għandhomx in-nazzjonalità ta’ Stat Membru, l-obbligu li jirrisjedu ma’ dan iċ-ċittadin fl-Istat Membru ospitanti matul il-perijodu kkonċernat jimplika l-eżistenza neċessarja u konkomitanti għalihom ta’ dritt ta’ residenza skont l-Artikolu 7(2) tad-Direttiva 2004/38, bħala membri tal-familja li jakkumpanjaw jew jingħaqdu ma’ dan iċ-ċittadin. Isegwi li, għall-finijiet ta’ din il-kisba, huma biss il-perijodi ta’ residenza ta’ dawn il-membri li jissodisfaw il-kundizzjoni li jakkumpanjaw jew jingħaqdu fl-Istat Membru ospitanti ma’ ċittadin tal-Unjoni li huwa stess kien jissodisfa l-kundizzjonijiet stabbiliti fil-punti (a), (b) jew (ċ) tal-Artikolu 7 tad-Direttiva 2004/38, li jistgħu jittieħdu inkunsiderazzjoni. Għalhekk, iċ-ċirkustanza li l-membru tal-familja ta’ ċittadin tal-Unjoni li ma għandux in-nazzjonalità ta’ Stat Membru rrisjeda fi Stat Membru abbażi biss tal-Artikolu 12 tar-Regolament Nru 1612/38 ma jista’ jkollha ebda effett fuq il-kisba tad-dritt ta’ residenza permanenti fis-sens tad-Direttiva 2004/38. (ara l-punti 34-37, 39, 40, 48 u d-dispożittiv 2)

Kawża C‑529/11

Olaitan Ajoke Alarape

u

Olukayode Azeez Tijani

vs

Secretary of State for the Home Department

[talba għal deċiżjoni preliminari mressqa mill-Upper Tribunal (Immigration and Asylum Chamber) London]

“Moviment liberu tal-persuni — Regolament (KEE) Nru 1612/68 — Artikolu 12 — Konjuġi ddivorzjata ta’ ċittadin ta’ Stat Membru li ħadem fi Stat Membru ieħor — Wild maġġorenni li jkompli l-istudji tiegħu fl-Istat Membru ospitanti — Dritt ta’ residenza għall-ġenitur li huwa ċittadin ta’ Stat terz — Direttiva 2004/38/KE — Artikoli 16 sa 18 — Dritt ta’ residenza permanenti tal-membri tal-familja ta’ ċittadin tal-Unjoni li ma għandhomx in-nazzjonalità ta’ Stat Membru — Residenza legali — Residenza bbażata fuq l-imsemmi Artikolu 12”

Sommarju — Sentenza tal-Qorti tal-Ġustizzja (It-Tieni Awla) tat-8 ta’ Mejju 2013

Moviment liberu tal-persuni — Ħaddiema — Dritt ta’ residenza tal-membri tal-familja — Dritt ta’ aċċess għat-tagħlim mogħti minn Stat ospitanti tal-ulied ta’ ħaddiem u dritt ta’ residenza korrelattiv — Għeluq tal-età maġġorenni tal-wild — Assenza ta’ effett — Divorzju tal-ġenituri jew telf tal-kwalità ta’ ħaddiem migrant tal-ġenitur waħdu li huwa ċittadin tal-Unjoni — Assenza ta’ effett (Regolament tal-Kunsill Nru 1612/68, kif emendat bid-Direttiva 2004/38, Artikolu 12) Moviment liberu tal-persuni — Ħaddiema — Dritt ta’ residenza tal-membri tal-familja — Dritt tal-ġenitur ta’ wild li sar maġġorenni u li aċċeda għat-tagħlim li jkompli jibbenefika minn dritt idderivat ta’ residenza fl-Istat Membru ospitanti — Ammissibbiltà f’każ ta’ neċessità għall-wild tal-preżenza u tal-kura tal-ġenitur — Evalwazzjoni mill-qorti nazzjonali (Regolament tal-Kunsill Nru 1612/68, kif emendat bid-Direttiva 2004/38, Artikolu 12) Moviment liberu tal-persuni — Ħaddiema — Dritt ta’ residenza tal-membri tal-familja — Membru tal-familja li ma għandux in-nazzjonalità ta’ Stat Membru — Teħid inkunsiderazzjoni ta’ perijodi ta’ residenza bbażat unikament fuq l-Artikolu 12 tar-Regolament Nru 1612/68 mingħajr ma jiġu ssodisfatti l-obbligi stabbiliti mid-Direttiva 2004/38 — Inammissibbiltà (Regolament tal-Kunsill Nru 1612/68, Artikolu 12; Direttiva 2004/38 tal-Parlament Ewropew u tal-Kunsill 2004/38, Artikolu 7(1) u (2))